Pogodba je pravni posel, ki nastane s soglasjem volje strank.

Vrste pogodb:

* Nekaterim pogodbam daje ime zakon. Zato ločimo imenovane in neimenovane pogodbe.
* Ena stanka zahteva od druge stanke nasprotno izpolnitev. Zato ločimo odplačne in neodplačne pogodbe.
* Po načinu sklepanja ločimo formalne in neformalne pogodbe. Formalne pogodbe se sklepajo pisno.

Obligacijske pogodbe gospodarskega prava sklepajo stranke, ki so gospodarski subjekti.

Gospodarske pogodbe imajo številne posebnosti zaradi specifičnih dogajanj v gospodarstvu:

* množičnost in obseg poslovanja.
* Gospodarski subjekti so specializirani po dejavnostih
* Koncentracija poslovanja (podjetja opravljajo različne dejavnosti, zato so različne pogodbe)
* Krajevna razširjenost poslovanja (mednarodna poslovanja)

MONIZEM

Obe vrsti pogodb sta urejeni z enim zakonom, ki posamezne rešitve prilagaja potrebam uporabnikov. Taki urejenosti pravimo monizem.

Skupna načela pri obeh pogodbah:

* stranki svobodno urejata medsebojna razmerja
* stranki sta enakopravni
* spore rešujeta po mirni poti
* stranki morata biti vestni in pošteni

Za gospodarske pogodbe zakon določa strožje pogoje za stranke. (Večja odgovornost strank, krajši rok za uveljavljanje reklamacij.

To je odplačna pogodba, pri kateri imata obe stranki svoje obveznosti in pravice. Prodajalec mora kupcu izročiti blago in nanj prenesti lastninsko pravico. Kupec pa mora v zameno izročiti kupnino.

**!** Pomen prodajne pogodbe:

Ta pogodba je pomembna, ker se nekatera pravila, ki se nanašajo na prodajo uporabljajo tudi za druge pogodbe. To so pravila o odgovornosti oz. jamstvu za napake pri izpolnitvi.

Namen pogodbe ni dosežen, če ima stvar napake, zaradi katerih je neuporabna ali le delno uporabna. Napake na izročeni stvari so lahko stvarne in pravne, ker imajo stvari dejanske in pravne lastnosti. Prodajalec kupcu jamči, da ima stvar določene lastnosti razen, če se drugače ne dogovorita. V takšnih primerih iz pogodbe izključita odgovornost za napake (klavzula).

Stvarna napaka pomeni, da stvar nima lastnosti, ki so bile dogovorjene ali se pričakujejo.

Kdaj je napaka stvarna:

* Če stvar nima lastnosti, ki so potrebne za njeno običajno rabo (knjižna polica)
* Če stvar nima lastnosti, ki so potrebne za posebno rabo, prodajalec pa je zanjo vedel. Pri sklepanju pogodbe smo prodajalcu povedali za ta namen.
* Če stvar nima lastnosti, ki so bile dogovorjene.
* Če se izročena stvar ne ujema z vzorcem ali modelom.
* Za napako se šteje tudi, če je ob izročitvi obstajal vzrok, ki je pozneje povzročil napako (okužena ovca).

Prodajalec odgovarja za vse napake, če je kupcu ob sklenitvi pogodbe zagotovil, da stvar nima napak.

Prodajalec ne odgovarja za neznatne napake. Prodajalec ne odgovarja za napake, ki so bile kupcu znane ob sklenitvi pogodbe.

Kupci morajo prodajalca opozoriti, da ima stvar napako.

Napake so očitne in skrite. Očitne napake se lahko odkrijejo pri navadnem pregledu stvari. Skrita napaka se pokaže šele kasneje. Ta napaka pa ni posledica kupčevega ravnanja s stvarjo.

Očitne napake

Očitne napake mora kupec sporočiti prodajalcu takoj. Če je bil pregled opravljen pozneje, ima kupec 8 dni časa.

Skrite napake

Kupec obvesti prodajalca v 8 dneh od takrat, ko je napako opazil. Prodajalec odgovarja za napake, ki so se pojavile v 6 mesecih od izročitve.

* Izpolnitveni zahtevek
* Zahtevek za znižanje cene
* Razdrtje, prekinitev pogodbe
* Odškodninski zahtevek

Izpolnitveni zahtevek

Kupec zahteva odstranitev napake ali izročitev stvari brez napake. Prodajalec dobi možnost, da pravilno izpolni svojo obveznost.

Zahtevek za znižanje cene

Kupec stvar obdrži za nižjo ceno ne glede na to ali je kupnino že plačal ali ne.

Razdrtje, prekinitev pogodbe

S tem zahtevkom pogodba preneha in vsaka stranka mora vrniti kar je prejela od druge. Kupec lahko zahteva razdrtje pogodbe, če je bil izpolnitveni zahtevek neuspešen in če prodajalec v določenem roku ni izpolnil izpolnitvenega zahtevka.

Odškodninski zahtevek

Kupec lahko uveljavlja samo enega od zahtevkov. Poleg tega pa lahko zahteva tudi povrnitev škode zaradi napake:

* Če se zaradi napake poškoduje še drugo blago,
* Če stvari ne moremo uporabljati,
* Če se kupec poškoduje

(1 leto od takrat, ko si prodajalcu povedal, da ima stvar napako).

Pravni podlagi za izdajo garancije sta **zakon o standardizaciji** (izdelek ne sme v prodajo brez garancije) in **obligacijski zakonik** (določa odnose med kupcem in prodajalcem.)

**Zavezanca** iz garancijskega lista sta **prodajalec** in **proizvajalec**. Oba odgovarjata solidarno.

Kupec ima zahtevke, kot pri stvarnih napakah.

Pri odgovornosti za pravne napake prodajalec odgovarja za to, da ima stvar pravilne pravne lastnosti. Prodajalec z izročitvijo blaga na kupca prenese lastninsko pravico. Če ima na stvari svojo pravico tretja oseba, je kupčeva pravica omejena. Pravica tretje osebe na stvari je pravna napaka (npr. kupiš ukradeno blago).

Teh napak v praksi ni veliko. Zakon ščiti kupca, ki je stvar kupil od poklicnega prodajalca. Pri nepremičninah pa bi kupec moral vedeti za pravne napake (pogled v zemljiško knjigo).

To je posebna vrsta prodajne pogodbe. S tako pogodbo prodajalci povečujejo prodajo, pogodba pa ščiti kupca.

Prodajalec izroči kupcu premično stvar pred plačilom celotne kupnine. Kupec pa odplačuje obroke v določenih časovnih presledkih.

Značilnosti:

* Kupec je fizična oseba.
* Predmet pogodbe je premičnina.
* Število obrokov ni pomembno.
* Pogodba je v pisni obliki.
* Kupec ima možnost, da izpodbija pogodbo, če je prodajalec navidezno ponujal ugodne pogoje. (Kupec sme to pravico izkoristiti v treh dneh po podpisu pogodbe (OZ, ZVP)

Ta pogodba je podobna prodajni, le da gre za menjavo blaga za blago. Obe stranki morata izročiti stvar in prenesti lastninsko pravico.

Predmet darilne pogodbe je stvarna pravica, odpust dolga ali izvedba dela. Ta pogodba je dvostranski posel, je pa enostranska in neodplačna.

Pogoj za nastanek pogodbe je izročitev darila obdarjencu.

Če mora ena stranka pogodbo izpolniti je to realna pogodba.

Darilo je nepreklicno, izjemoma ga darovalec zahteva nazaj:

* Vračilo darila zahtevajo darovalčevi dediči.
* Darovalec zahteva vrnitev darila, če pozneje zaide v pomanjkanje.
* Obdarjenec je nehvaležen.

To je pravni posel med izvajalcem in naročnikom. Podjemnik se zaveže, da bo za naročnika opravil določeno delo. Naročnik pa mu bo za to plačal. Podjemnik mora delo opraviti v skladu s pogodbo. Izvajalec nosi tveganje za uničenje stvari po svoji krivdi. Naročnik lahko zahteva povrnitev škode.

Podjemnik mora delo opraviti v dogovorjenem času. Podjemnik ima lahko tudi podizvajalce za katere odgovarja.

**Odgovornost za napake:**

Podjemnik odgovarja za napake svojega dela. Ko naročnik delo prevzame, ga mora pregledati in obvestiti podjemnika o očitnih napakah. Odgovornost za skrite napake se izteče po dveh letih od prevzema posla.

Naročnik ima do izvajalca podobne zahtevke, kot kupec. Razlika je glede pravice do razdrtja pogodbe. Kupec lahko to uveljavi takoj, če je delo oz. stvar neuporabna.

**!** Podjemna pogodba se od prodajne razlikuje po rokih za grajanje napak in po sistemu ukrepov.

To je skupen izraz za zakupno in najemno pogodbo.

To je dvostranski posel med najemodajalcem in najemnikom. Najemodajalec se zaveže, da bo najemniku izročil stvar v uporabo. Najemnik mora stvar vrniti in plačati določen znesek. Najemnik ne postane lastnik stvari, ki jo uporablja.

Najemodajalec mora izročiti stvar v dobrem stanju. Vzdrževati mora dano stvar v najem, manjša popravila in tekoči stroški pa bremenijo najemnika.

Po prenehanju pogodbe mora najemnik vrniti stvar v takem stanju kot jo je prejel. Najemnik ne odgovarja za poslabšanje stvari, ki je posledica normalne uporabe.

Pogodba se lahko sklene za določen čas (preneha po izteku pogodbenega roka), lahko pa je sklenjena za nedoločen čas (preneha z odpovedjo).

Lastnik stvari – najemodajalec lahko stvar tudi proda. Najemnik s tem ni oškodovan. Novi lastnik prevzame pravice in obveznosti najemodajalca.

Posojevalec da določeno stvar v uporabo izposojevalcu. Ta mora stvar vrniti, kot je bilo domenjeno. Ta pogodba je **neodplačna.**

S to pogodbo se posojilodajalec zaveže, da bo posojilojemalcu prepustil določeno količino stvari. Ta pogodba je lahko **neodplačna** ali **odplačna**.

Pri **neodplačni** pogodbi vrne posojilojemalec enako količino stvari, pri **odplačni** pa plača tudi obresti (sklepajo se največ za izposojanje denarja).

Pri tej pogodbi so udeleženi: porok (avalist), upnik in glavni dolžnik. Porok obljubi upniku, da bo ob zapadlosti izpolnil obveznost glavnega dolžnika, če je ta ne izpolni. Porok postane novi lastnik. Če preneha obveznost med upnikom in glavnim dolžnikom, preneha tudi poroštvo.

S poroštvom se upnik zavaruje, da bo njegova terjatev izpolnjena.

Ta pogodba je **enostranska** in **neodplačna.** Lahko pa se porok in glavni dolžnik domenita za sporazum odplačne narave (npr. porok od dolžnika nekaj zahteva). Pogodba je v pisni obliki, sicer ni veljavna.

Vrste poroštev: poroštvo je solidarno in subsidiarno.

**Solidarno poroštvo** – upnik zahteva izpolnitev od glavnega dolžnika ali od poroka. To velja za gospodarske pogodbe.

**Subsidiarno poroštvo** – upnik zahteva ob zapadlosti izpolnitev obveznosti najprej od glavnega dolžnika, šele potem od poroka. Sicer lahko porok ugovarja in mu ni treba izpolniti obveznosti. Preden porok izpolni obveznosti upniku, mora dolžnika o tem obvestiti.